અમદાવાદ: શહેરના સાબરમતી ડી-કેબિન વિસ્તાર પાસેથી પસાર થતીં રેલવે લાઈન પર અાજે વહેલી સવારે એક યુવક ટ્રેનની અડફેટે આવી જતાં તેનું મોત નિપજ્યું હતું. અા અંગેની વિગત એવી છે કે અાજે વહેલી સવારે ૨૫થી ૩૦ વર્ષની વયનો એક યુવક સાબરમતી એફ-કેબિન પાસેની રેલવેલાઈન પરથી પસાર થઈ રહ્યો હતો તે દરમિયાનમાં પૂરપાટ ઝડપે ટ્રેન આવી હતી અને યુવકને ટક્કર મારી હતી. જેના કારણે યુવક ફંગોળાઈ ગયો હતો અને તેના માથા અને શરીરના ભાગે ગંભીર ઈજાઓ પહોંચતા તેનું મોત નિપજ્યું હતું. આ અંગે રેલવે પોલીસે અકસ્માતે મોત નોંધી તપાસ હાથ ધરી છે.